section_heading: O glazbi
paragraph_text: Haydn i Mozart su utemeljitelji modela klasične sonate (takozvanog "sonatnog ciklusa") koji se sastoji od brzog prvog stavka (najčešće allegro i sonatna forma), drugog stavka u sporom ili umjerenom tempu i brzog trećeg stavka (najčešće rondo ili sonatna forma). Od tog oblika Mozart je odstupio time što je prvi stavak ove sonate napisao u laganom tempu (andante = 76-108 d/min, na talijanskom: kao u šetnji, lagano) i u obliku "tema s varijacijama" i nijedan stavak sonate nije napisao u sonatnoj formi.